Odense Adresse-Contoirs Efterretninger, 1808-08-23
Indenlandske Efterretninger. Kongeligtaabent Brev angaaende Dannebrog-Ordenens Udvidelse: Vi Frederik den Sjette, af Guds Naade Konge til Danmark og Norge a. gjøre vitterligt. Da Vore Fædres Scepter, midt under en byrdefuld Krig, lagdes i Vor Haand, følte Vi Os styrkede ved Tillid til Forsynet, ved Tanken om den retfærdige Sag, Vi havde at forsvare, og ved at skue herover det Folk, i Vi vare kaldte til at bestyre. Vi mindedes hvad dette Folk stedse var, og hvad Vi Selv kjendte det at være troe mod Gud og Konge, sindigt og vindskibeligt i Fred kjækt i Farer, redebønt til at opoffre Alt for Fædrelandets Vel; og Vi saae med landsfaderlig Glæde, at de kommende Dage ikke mindre end Fortiden, under Krigens Tummel som under Fredens rolige Sysler maatte blive rige paa hæderlig Daad, paa udmærkede Handlinger, og det danske Monarkies Undersaatter fremdeles lyse blandt Europas Slægter ved urokkelig Kjerlighed til Konge og Fødeland. Vi have nærmere seet dette stadfæstet ved mange usvigelige Beviser. Det blev derfor et af Vore inderligste Ønsker, fra den Tid Vi tiltraade Regjeringen, at stifte et Pant paa indbyrdes Hengivenhed mellem Os og dette vort Folk, til et Vidnesbyrd for Alle om, hvor høit Vi agte og hvor meget Vi attraae at belønne sande Fortjenester i enhver Klasse af Statens Borgere. Overbeviiste om, at den Retskafne, næst Religionens og Moralens Tilskyndelser anseer Æren som den reneste og ædleste Drivefiær til det Gode og at han, næsten tilfredsstillende Selvbevidsthed om at have gavnet, finder værdigst Løn i sin Fyrstes og sine Medborgeres Agtelse, fandt Vi, at Vort landsfaderlige Øiemed sikkrest kunde opnaaes ved et udvortes Tegn paa erkjendt Børgerværd. Vi have dertil valgt det Dannebrogens Kors, der, fra Valdemar den Seierriges Tider, hædredes i Vort Flag og Banner og prydede Dannerkongernes trofaste Mænd, som et ridderligt OrdensTegn. J det Vi derfor give den af Vor Farfaders Oldefader fornyede Dannebrog=Orden en større Udvidelse ville Vi, overeensstemmende med Hans Hensigt, end meere forhøie Ordenens Glands ved at udmærke Enhver dermed, som, i sin Stilling og Virkekreds, maatte kjendes værdig til udmærket Hæder. De særdeles Pligter som paaligge denne Ordens Medlemer, foreskrives disse i Ordenens Statuter; Vor allernaadigste Villie, i Henseende til dennes nuværende Jndretning i Almindelghed, kundgjøres herved samtlige Vore Undersaatter, Adgang til Dannebrogens Hæderstegn aabnes for enhver af Vore kjære og troe Undersaatter, uden Hensyn til Stand og Alder. Den erhverves ved udmærkede Fortjenester og Handlinger, saasom: ved fortrinlige Beviser paa Tapperhed, Jndsigt og Mandighed hos Krigeren, paa Troeskab, Jndsigt og Nidkjærhed hos Embedsmanden, ved Opofrelser for Konge Fædreland og Medborgere heldig med Anstrængelse forbunden og for Staten gavnlig Udførelse af vanskelige Foretagender, Nationen hædrende Fremskridt i Videnskaber og Kunster, sindrig ge Opdagelser, hvorved nye Velstandskilder aabnes for Staten, samt almeennyttige nye og heldige Anlæg i Landets Agerbrug, Jndustrie og Handel. Denne Ordens Anliggender skulle tilligemed Elefant=Ordenens bestyres ved en Forsamling af Riddere, under Navn af Ordenens Capitul, i hvilket Vi, som Ordens=Herre, Selv ved høitidelige Leiligheder præsidere. Dannebrog=Ordenen inddeles i fire Klasser, hvis Medlemmer alle, dog med forskjellige Benævnelser, Prærogativer og Decorationer, ere Riddere af Dannebrogen.